b"\n_START_ARTICLE_\nHugo Sch\xc3\xbctz\n_START_PARAGRAPH_\nHugo Sch\xc3\xbctz (ka Hugo Sch\xc3\xbcts; 23. mai 1900 T\xc3\xa4htvere vald \xe2\x80\x93 26. oktoober 1969 Tallinn) oli eesti viiuldaja._NEWLINE_Ta \xc3\xb5ppis viiulit aastatel 1912\xe2\x80\x931918 Tartus Aleksander Mahkatsi juures. Aastatel 1918\xe2\x80\x931919 \xc3\xb5ppis ta Petrogradi konservatooriumis (Ovanes Nalbandjani viiuliklassis), l\xc3\xb5petas aastal 1928 Tallinna Konservatooriumi (Sofia Lemba klassis). Ta t\xc3\xa4iendas end aastatel 1936 ja 1939 Pariisis Jules Boucherit' juures._NEWLINE_Ta m\xc3\xa4ngis aastatel 1916 ja 1919\xe2\x80\x931920 Vanemuise orkestris; 1926\xe2\x80\x931929 oli ta Raadio Ringh\xc3\xa4\xc3\xa4lingu muusikajuht ja selle ansambli esiviiuldaja. Aastatel 1929\xe2\x80\x931969 oli ta Estonia orkestri kontsertmeister. Lisaks oli ta aastatel 1945\xe2\x80\x931947 Tallinna \xc3\x95petajate Seminari ja seej\xc3\xa4rel aastast 1947 kuni surmani Tallinna \xc3\x95petajate Instituudi (hilisema nimetusega Tallinna Pedagoogilise Instituudi) \xc3\xb5ppej\xc3\xb5ud.\n_START_SECTION_\nIsiklikku\n_START_PARAGRAPH_\nTema t\xc3\xbctar oli viiuldaja Juta Aasmets (1940\xe2\x80\x931979), poeg oli viiuldaja Juhan Sch\xc3\xbctz (1947\xe2\x80\x932012); onupoeg oli luuletaja Juhan S\xc3\xbctiste."